LISTAXE DEFINITIVA DE PERSOAS ADMITIDAS E EXCLUÍDAS NO PROCEDEMENTO DE SELECCIÓN PARA UNHA PRAZA DE FUNCIONARIO/A DE CARREIRA TÉCNICO/A DE INFORMÁTICA
ADMINISTRACIÓN LOCAL — Municipal — Marín (Persoal, oposicións, 13/10/2020)

Rematado o prazo para a subsanación de defectos nas solicitudes de participación, así como para a presentación de reclamacións segundo o previsto nas BASES DA CONVOCATORIA DE OPOSICIÓN PARA UNHA PRAZA DE FUNCIONARIO DE CARREIRA TÉCNICO DE INFORMÁTICA, en aplicación do procedemento previsto na base 5ª.3 das mesmas, esta Alcaldía no uso das facultades que ten atribuídas polo art.21 da Lei 7/1985 de 2 de abril, Reguladora das Bases de Réxime Local, e o artigo 61 da Lei 5/1997 de 22 de xullo, Reguladora da Administración Local de Galicia e resto de normativa concordante, PRIMEIRO.- Aprobar a listaxe definitiva dos aspirantes admitidos e excluídos en dito proceso selectivo SEGUNDO.- Designar ao Tribunal cualificador do proceso selectivo, convocando ós seus membros para a súa constitución, o vindeiro día 07 de Outubro de 2020 as 9:00 horas na Sala de Plenos do Concello de Marín. — Titular: D. Eliseo Lojo Ruibal Técnico de Persoal do Concello de Marin. Suplente: Dº Rasa Reiter Zeroual Tesorero do Concello de Marin. — Titular: Dª Blanca Ana Roig Sánchez, Secretaria do Concello de Marín Suplente: Dª Mª del Mar Diaz Bello, Técnico de Ad. Xeral do Concello de Marín — Titular: D. Amancio Varela García Coordinador de aplicativos de catalogación do Servicio de Novas Tecnologías da Deputación de Pontevedra. Suplente: D. Pablo Sevilla Valcárcel Xefe de Administración Electrónica da Xerencia Municipal de Urbanismo do Concello de Vigo — Titular: Dª María Jesús Iglesias Barreiro Técnico de Administración Xeral do Concello de Marín adscrita a secretaría. Suplente: D. Teresa Perez Couselo Trabajadora Social do Concello de Marin. — Titular: D. José Carlos Torres Piñeiro Arquitecto Técnico municipal do Concello de Marin. Suplente: D. Mateo Daniel Carin El Kadri acia Mouloud Larruskain Saez de Eguilaz do Concello de Marin Os membros do tribunal cualificador deberán absterse de intervir, cando concorran neles algunha das circunstancias previstas no artigo 23 da Lei 40/2015, de 1 de outubro, de Réxime Xurídico do Sector Público. Así mesmo, os aspirantes, poderán recusar os membros do Tribunal cando nos mesmos concorra algunha das circunstancias previstas para a abstención de conformidade co establecido no art.24 da lei 40/2015. TERCEIRO.- Aprobar a data do primeiro exercicio e convocar aos aspirantes admitidos ao proceso selectivo para dita proba, a cal terá lugar o día 17 de Outubro de 2020 as 10:00 horas no IES ILLA DE TAMBO (rúa Estrada s/n – MARIN) Informar os/as aspirantes admitidos definitivamente que a proba efectuaranse en chamamento único, quedando excluídos os/as aspirantes que non concorran. Deberán presentarse para a realización do exercicio provistos do DNI ou documento equivalente acreditativo de identidade, así como dos medios materiais adecuados e necesarios para a práctica da proba. Para o suposto de modificación do lugar, data e/ou hora do comezo da celebración da 1ª proba do proceso selectivo de referencia habilitase expresamente ó Presidente do Tribunal para dispoñer tales cambios que deberán ser, no seu caso, anunciados mediante o correspondente anuncio publicado no taboleiro de anuncios electrónico do concello de Marín, sen prexuízo de que, de forma complementaria, se publique na páxina web do concello. CUARTO.- Na celebración das probas do procedemento garantiranse as medidas de seguridade por mor do COVID19, tanto as que debe establecer o concello como administración convocante, como as que deben cumprir os/as candidatos/as que concorran en base ás normas vixentes no momento de celebración da proba, para asegurar a eficiencia na xestión da crise e a celebración presencial das probas correspondentes a este procedemento en condicións de seguridade e protección da saúde pública e da de todos aqueles que participen no proceso. Deste xeito, sen prexuízo das medidas que puideran chegar a adoptarse que leven a modificación das condicións de celebración das probas, por mor da evolución da crise sanitaria, e tendo en conta que o número de candidatos que figura no listaxe de admitidos, se realizarán as mesmas co cumprimento de medidas de distanciamento impostas pola autoridade sanitaria e concretamente as que resultan da RESOLUCIÓN do 12 de xuño de 2020, da Secretaría Xeral Técnica da Consellería de Sanidade, pola que se dá publicidade do Acordo do Consello da Xunta de Galicia, do 12 de xuño de 2020, sobre medidas de prevención necesarias para facer fronte á crise sanitaria ocasionada polo COVID-19, unha vez superada a fase III do Plan para a transición cara a unha nova normalidade publicada no DOG núm.115 de 13.6.2020, modificada pola RESOLUCIÓN do 25 de xuño de 2020, da Secretaría Xeral Técnica da Consellería de Sanidade publicada no DOG. Núm.126 de 27.6.2020. Os/as aspirantes asistentes á proba deberá cumprir, en todo momento, as medidas de distanciamento e seguridade impostas pola autoridade sanitaria competente e polo concello de Marín e especialmente as seguintes: 1º.- Cumprir coas distancias de seguridade (mantemento da distancia interpersoal en todo momento) 2º.- Evitar cruces cando se faga uso de pasos ou vías estreitas onde non se poida gardar as medidas de seguridade, de ser o caso, 3º.- Deberán acudir provistos de mascarilla e realizar a hixiene de mans obrigatoria á entrada e saída do salón de actos facendo uso dos produtos de limpeza de mans (xel hidroalcohólico) situados en zonas comúns do IES Illa de Tambo.4º.- Seguir, en todo momento, as indicacións dos membros do Tribunal e as contidas nos carteis informativos.5º.- Calquera persoa que experimente algún dos síntomas máis comúns compatibles con COVID-19, tales como febre, calafríos, tose, sensación de falta de aire, diminución do olfacto e do gusto, dor de garganta, dores musculares, dor de cabeza, debilidade xeral, diarrea ou vómitos non debe acudir á celebración da sesión. Estas medidas poderán ser modificadas, en calquera momento, por mor da evolución da crise sanitaria e das instrucións e ordes das administracións con competencias en materia sanitaria. Calquera modificación destas medidas será anunciada coa antelación suficiente mediante anuncio no taboleiro electrónico de anuncios do concello, sen prexuízo de que, de forma complementaria, se publique na páxina web do concello O incumprimento das devanditas normas e instrucións poderán determinar a prohibición do acceso á celebración da/s proba/s do procedemento selectivo. QUINTO.- Ordear a publicación de esta Resolución no Taboleiro de Anuncios do Concello e no Boletín Oficial da Provincia de Pontevedra. A Alcaldesa María Ramallo Vázquez (Documento asinado electronicamente)